Heksehirse

Heksehirse (Panicum capillare) er en ettårig grasart.

Den vokser som regel i tuer. Stråene er opprette og blir 20–80 cm lange. Leddknuter og slirehinner er hårete. Bladene er linje- eller lansettformede, 7–30 cm lange og 5–14 mm brede. Blomsterstanden er en 15–50 cm lang rikt forgrenet topp. Småaksene er 1,8–2,5 mm lange.

Heksehirse vokser på solrike steder med åpen, tørr jord. Den er naturlig utbredt i Nord-Amerika fra sørlige Canada til nordøstlige Mexico og Karibia, og er der en typisk art for prærien. Arten er innført til Europa, Makaronesia, Vest-Asia, Pakistan, Primorje, sørlige Sør-Amerika og New Zealand.

I Norge blir heksehirse av og til funnet ved møller og i åkre. Dit har den kommet med korn og såfrø fra Nord-Amerika. I Fremmedartslista er heksehirse vurdert til lav risiko. Den har begrensa invasjonspotensial og ingen kjent økologisk effekt.

Galleri

Referanser

Litteratur

Eksterne lenker 
 

Gressfamilien
Planter formelt beskrevet av Carl von Linné
Planter formelt beskrevet i 1753